|  |
| --- |
| Republika Hrvatska  Županijski sud u Sisku  Ured predsjednice |

Broj: 7 Su-277/2024.-2

U Sisku 19. travnja 2024.

Na temelju članka 166. Zakona o državnim službenicima ("Narodne novine" broj 155/2023) i članka 2. Uredbe o raspisivanju i provedbi javnog natječaja i internog oglasa u državnoj službi ("Narodne novine" broj 78/17, 89/19), uz prethodno odobrenje Ministarstva pravosuđa i uprave, Klasa: 119-03/24-04/68, Ur.br.: 514-08-03-04/02-24-05 od 11. travnja 2024., Županijski sud u Sisku raspisuje

OGLAS

za prijam namještenika u državnu službu na neodređeno vrijeme,

na radno mjesto namještenik - III. vrste (domar)

Pomoćno-tehnički poslovi

Radno mjesto namještenik - III. vrste (domar)

- jedan/na izvršitelj/ica

Stručni uvjeti:

- razina 4.2. ili 4.1. HKO-a tehničke, strojarsko-tehničke ili druge odgovarajuće struke

- najmanje 1 godina radnog iskustva

Osim navedenih uvjeta, kandidati moraju ispunjavati i opće uvjete za prijam u državnu službu, propisane odredbama članka 52. Zakona o državnim službenicima.

U državnu službu ne može biti primljena osoba za čiji prijam postoje zapreke iz članka 54. Zakona o državnim službenicima.

Na oglas se mogu prijaviti osobe oba spola.

Namještenici se primaju u državnu službu uz probni rad od 3 (tri) mjeseca.

U prijavi na oglas potrebno je navesti naziv tijela kojemu se upućuje prijava, osobne podatke podnositelja prijave (ime i prezime, adresa stanovanja, broj telefona odnosno mobitela, po mogućnosti adresa e-pošte) i naziv radnog mjesta na koje se prijavljuje, te popis dokumentacije koja se prilaže uz prijavu.

Prijavu je potrebno vlastoručno potpisati.

Uz prijavu na oglas kandidati su dužni priložiti i:

- životopis

- dokaz o hrvatskom državljanstvu (preslika osobne iskaznice, vojne iskaznice, putovnice ili domovnice),

- dokaz o stečenoj stručnoj spremi (preslika svjedodžbe),

- dokaz o radnom iskustvu (elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje, uvjerenje poslodavca o radnom iskustvu na odgovarajućim poslovima, ugovor o radu ili rješenje o rasporedu na radno mjesto ili drugi dokaz iz kojeg je vidljivo na kojim poslovima je kandidat radio),

- dokaz o pravu prednosti pri zapošljavanju, ukoliko ostvaruju takva prava

Isprave se prilažu u neovjerenom presliku, a prije izbora kandidat će predočiti izvornik.

Rok za podnošenje prijava je 8 (osam) dana od objave oglasa u Narodnim novinama. Prijave se podnose na adresu: Županijski sud u Sisku, Ured predsjednika suda, Trg Ljudevita Posavskog 5, 44000 Sisak, s naznakom "Prijava na oglas", osobno ili poštom.

Kandidatom/kinjom prijavljenim/nom na oglas smatrat će se samo osoba koja podnese pravovremenu i urednu prijavu, te ispunjava formalne uvjete iz oglasa. Urednom prijavom smatra se prijava koja sadržava sve podatke i priloge navedene u tekstu oglasa.

Osoba koja nije podnijela pravodobnu ili potpunu prijavu ili ne ispunjava formalne uvjete iz oglasa, ne smatra se kandidatom/kinjom u postupku oglasa, o čemu joj se dostavlja pisana obavijest na elektroničku adresu koju je naznačila u prijavi.

Osobe koje se u prijavi na oglas pozivaju na pravo prednosti kod prijma u državnu službu prema posebnom zakonu, dužne su uz prijavu priložiti svu propisanu dokumentaciju prema posebnom zakonu.

Kandidat/kinja koji/a može ostvariti pravo prednosti kod prijma u državnu službu sukladno članku 101. Zakona o hrvatskim braniteljima iz Domovinskog rata i članovima njihovih obitelji ("Narodne novine" broj 121/17, 98/19, 84/21), članku 48.f Zakona o zaštiti vojnih i civilnih invalida rata ("Narodne novine" broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 47. Zakona o civilnim stradalnicima iz Domovinskog rata ("Narodne novine" broj 84/21), članku 9. Zakona o profesionalnoj rehabilitaciji i zapošljavanju osoba s invaliditetom ("Narodne novine" broj 157/13, 152/14, 39/18, 32/20) i članku 22. Ustavnog zakona o pravima nacionalnih manjina ("Narodne novine" broj 155/02, 47/10, 80/10 i 93/11), dužan/na se je u prijavi na oglas pozvati na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji i člankom 47. Zakona o civilnim stradalnicima iz Domovinskog rata uz prijavu na oglas dužan/a je priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>.

Kandidat/kinja koji/a se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata, uz prijavu na oglas dužan/na je osim dokaza o ispunjavanju traženih uvjeta priložiti i rješenje ili potvrdu o priznatom pravu.

Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na oglas dužan/na je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat/kinja koji/a se poziva na pravo prednosti pri zapošljavanju u skladu s člankom 22. Ustavnog zakona o pravima nacionalnih manjina uz prijavu na oglas, osim dokaza o ispunjavanju traženih uvjeta, nije dužan/na dokazivati svoj status pripadnika nacionalne manjine.

Opis poslova i podaci o plaći radnog mjesta objavit će se na web-stranici Županijskog suda u Sisku – <http://sudovi.hr/zssk>, u rubrici naziva Zapošljavanje – Oglasi; istovremeno s objavom oglasa.

Komisiju za provedbu oglasa (u nastavku teksta: Komisija) imenuje predsjednica Županijskog suda u Sisku.

Komisija utvrđuje listu kandidata prijavljenih na oglas koji ispunjavaju formalne uvjete iz oglasa, čije su prijave pravodobne i potpune i kandidate s te liste upućuju na razgovor (intervju) s Komisijom.

Vrijeme i mjesto održavanja razgovora s Komisijom biti će objavljen najmanje pet dana prije dana određenog za testiranje na web stranici suda: http://sudovi.hr/zssk, u rubrici naziva Zapošljavanje – Oglasi.

Za kandidata/kinju koji/a ne pristupi testiranju smatra se da je povukao/la prijavu i više se ne smatra kandidatom/kinjom prijavljenim/nom na oglas.

Izabrani/a kandidat/kinja biti će pozvan/a da u primjerenom roku dostavi uvjerenje nadležnog suda da se protiv njega/nje ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta i druge izvornike dokaza o ispunjavanju formalnih uvjeta iz oglasa, uz upozorenje da se nedostavljanje traženih isprava smatra odustankom od prijma u državnu službu.

Ukoliko se na oglas ne prijave osobe koje ispunjavaju propisane uvjete, odnosno, ukoliko prijavljeni kandidati ne zadovolje na intervjuu, predsjednica suda će obustaviti postupak oglasa.

O rezultatima oglasa kandidati/kinje biti će obaviješteni javnom objavom rješenja o prijmu izabranog kandidata/kinje na web-stranici Ministarstva pravosuđa i uprave (mpu.gov.hr) i web-stranici Županijskog suda u Sisku – <https://sudovi.hr/zssk> rubrici naziva Zapošljavanje – Oglasi.

Dostava rješenja svim kandidatima/kinjama smatra se obavljenom istekom osmog dana od javne objave na web stranici Ministarstva pravosuđa i uprave.

ŽUPANIJSKI SUD U SISKU